俄羅斯入侵烏克蘭引起咗台灣本土唔少討論，有人因而擔心中國之後對台灣會有咩行動，亦有啲藍營人士評論事件質疑美國對台灣嘅支援，因而被人批評。

官方反應
----

* 總統蔡英文、高雄市長陳其邁先後喺Facebook強調「Stand With Ukraine」，聲援烏克蘭。
* 外交部緊急啟動撤僑計畫，24日協助18名僑民抵達波蘭。

各政黨反應
-----

### 國民黨

國民黨成員、戰鬥藍發起人趙少康開Facebook形容事件對台灣嘅啟示就係小國唔好刺激大國，結果引嚟批評。年代主播張雅琴直指講法唔可以接受，又話如果俾啲大陸話點做就跟住點做嘅人控制台灣，台灣會變成另一個烏克蘭。

### 民進黨

民進黨嘉義縣長翁章梁喺2022年3月宣布捐出1個月所得支持烏克蘭人民。

### 時代力量

時代力量喺2022年2月25號發表聲明譴責俄羅斯，形容事件係俄羅斯對烏克蘭毫無正當性嘅轟炸侵略，呼籲大家聲援烏克蘭。時代力量又批評，有啲藍營嘅人借事件提出「疑美論」，企圖傷害台美關係，指呢啲係中國利用資訊戰滲透顛覆台灣社會嘅破口。

### 社會民主黨

社會民主黨台北市議員苗博雅多次喺Facebook發表文章聲援烏克蘭人民，又質疑中國共產黨喺呢段時間對台灣進行嘅文宣戰，批評有啲人主張嘅疑美論。

### 綠黨

綠黨喺2022年3月1號發表聲明支持烏克蘭，強調佢哋認同和平非戰爭嘅寶貴價值，又批評一啲喺呢個時候就台海局勢提出「疑美論」嘅人。

### 其他

探討統獨議題、打臉中國小粉紅嘅YouTuber八炯話，有啲人喺呢啲時候主張如果中國攻打台灣，就應該投降，呢啲人係痴咗線，叫佢哋不如改為擁抱中國。

中國對台灣反應同就入侵事件推測中國對台行動
---------------------

內文：俄羅斯入侵烏克蘭戰爭入面同中國有關嘅事件#外間就入侵事件推測中國對台行動
內文：俄羅斯入侵烏克蘭戰爭入面同中國大陸有關嘅事件#撤僑安排同有關大內宣
中國初期公佈嘅撤僑安排，曾經大搞大內宣，話台灣人可以坐佢哋嘅撤僑飛機走，但之後中國撤僑行動遇到唔少阻滯，反而台灣外交部就撤僑成功。另外亦有啲評論，就入侵事件推測中國對台行動。

其他政治人物言行
--------

除咗政黨官方立場，亦有一啲政治人物或政黨個別成員嘅言行引起坊間討論或者批評，但呢啲人物對政黨嘅代表性同影響相對較少。

### 呂秀蓮立場言行被綠營人士批評

台灣前副總統呂秀蓮喺2022年4月投書《和平．公義．保台灣》形容事件，讓全世界見證戰爭嘅殘忍同埋愚蠢，又暗指有人喺度搧風點火。不過文章入面完全冇譴責俄羅斯，就連肯定烏克蘭總統澤倫斯基都無。結果被一啲綠營人士批評。其中黃澎孝質疑，如果呢啲論點都站得住腳，即係二戰期間抵抗納粹嘅都係和平嘅破壞者。黃澎孝又質疑呂秀蓮鼓吹「疑美論」，論調中國共產黨、國民黨一樣，不如加入國民黨好過。

另外，因應呢場戰爭，呂秀蓮話要喺5月舉辦「和平愛台灣大遊行」，向三軍統帥蔡英文表達反戰訊息，台灣駐德代表謝志偉就反駁，話要反戰，點解唔係嗌畀中共領導人習近平聽，認為呢啲根本就係中國同俄羅斯嘅論述。謝志偉又批評，呢種所謂和平主義者會造成「受害者被檢討、加害者被掩護」嘅惡果。

### 梁文傑質疑烏克蘭軍人多謝香港人被批評

喺2022年4月8號，台北市議員梁文傑在Facebook轉載一張Free Hong Kong Centre嘅圖，當中一名烏克蘭軍人對香港及台灣表達謝意。但梁文傑就質疑為點解要多謝香港，指「謝謝香港很奇怪」。之後有香港網民回應質疑，指香港人有苦難言，而且有捐錢畀烏克蘭，對佢嘅言論表達批評。之後，梁文傑更新內容，提到香港政府同香港人民嘅態度唔同，向反侵略爭民主嘅香港朋友致歉。

公開場合對烏克蘭嘅支持
-----------

台北101特別點燈，亮出烏克蘭國旗表達力挺，另外喺高雄燈會同埋台南燈節，主辦方都打出藍色同黃色兩隻色（烏克蘭國旗嘅顏色）嘅燈光。

參考
--

1. ↑  Storm.mg (2022-02-26). 〈台灣燈會聲援烏克蘭 黃藍國旗色光束映照高雄衛武營-風傳媒〉. *www.storm.mg* (臺灣中文). 喺2022-03-02搵到.
2. ↑  自由時報電子報 (2022-02-28). 〈台灣成功撤僑中國人還在等！中網民狂酸：該不會要蹭人家車吧？ - 政治〉. 《自由時報電子報》 (中文). 喺2022-03-03搵到.
3. ↑  〈趙少康稱小國別刺激大國是烏俄給台灣的啟示 張雅琴：叫你舔就舔？ | 政治 | | Newtalk新聞〉. 《新頭殼 Newtalk》 (中文). 2022-02-25. 喺2022-02-28搵到.
4. ↑  中時新聞網. 〈烏克蘭意志令人感動 翁章梁捐出一個月所得 - 政治〉. 《中時新聞網》 (中文). 喺2022-04-09搵到.
5. ↑  〈譴責俄羅斯 聲援烏克蘭 面對威權威脅 台灣民心應團結堅定〉. *Facebook*. 喺2022-02-28搵到.`{{cite web}}`: CS1 maint: url-status (link)
6. ↑  〈烏克蘭人民已經選擇了民主。但民主是脆弱的。民主制度無法自己捍衛自己，保衛民主需要公民意志，需要每個人的承諾。若沒有捍衛民主的人民，就不會有民主。〉.`{{cite web}}`: CS1 maint: url-status (link)
7. ↑  〈從烏克蘭抗俄，看中共文宣戰吹破的牛皮〉.`{{cite web}}`: CS1 maint: url-status (link)
8. ↑  〈從烏克蘭抗俄，看中共文宣戰吹破的牛皮〉.`{{cite web}}`: CS1 maint: url-status (link)
9. ↑  〈真理就是防衛我們的土地和國家〉.`{{cite web}}`: CS1 maint: url-status (link)
10. ↑  〈見俄國侵烏就想投降中國「被統一」 網紅怒嗆：這些台灣人瘋了！ | 政治 | | Newtalk新聞〉. 《新頭殼 Newtalk》 (中文). 2022-02-26. 喺2022-02-28搵到.
11. ↑  〈何不乾脆加入國民黨？！黃澎孝批呂秀蓮「烏俄觀點」論調像極國共兩黨 | 政治 | | Newtalk新聞〉. 《新頭殼 Newtalk》 (中文). 2022-04-05. 喺2022-04-09搵到.
12. ↑  精選轉載 (2022-04-07). 〈呂秀蓮不敢譴責俄羅斯，卻暗示烏克蘭不該抵抗侵略，愈來愈和國共「心意相通」〉. 《The News Lens 關鍵評論網》 (中文). 喺2022-04-09搵到.
13. ↑  聯合新聞網 (20220405T010804Z). 〈呂秀蓮 5月14日辦「和平愛台灣」遊行 | 聯合新聞網：最懂你的新聞網站〉. 《聯合新聞網》 (中文). 喺2022-04-09搵到. `{{cite web}}`: Check date values in: `|date=` (help)
14. ↑  自由時報電子報 (2022-04-06). 〈謝志偉再轟呂秀蓮 2面向抓出呂貼文的「中俄論述」 - 政治〉. 《自由時報電子報》 (中文). 喺2022-04-09搵到.
15. ↑  〈這位烏克蘭軍人謝謝台灣是對的，謝謝香港很奇怪。在香港，上街抗議俄國侵略烏克蘭可是會被抓走的。〉. *www.facebook.com* (英文). 喺2022-04-09搵到.`{{cite web}}`: CS1 maint: url-status (link)
16. ↑  三立新聞網 (2022-02-28). 〈南台灣力挺烏克蘭！高雄燈會、台南燈節出現「烏國旗投影」 | 生活 | 三立新聞網 SETN.COM〉. *www.setn.com* (中文). 喺2022-03-02搵到.
17. ↑  〈101、高雄燈會打「藍黃亮光」挺烏克蘭 佳娜、貝娜IG限動謝蔡總統〉. *tw.news.yahoo.com* (中文). 喺2022-03-02搵到.

睇埋
--

* 俄羅斯入侵烏克蘭戰爭入面同中國大陸有關嘅事件
* 俄羅斯入侵烏克蘭戰爭入面同香港有關嘅事件